|  |  |  |
| --- | --- | --- |
| DATUM: Ponedeljek**, 18. 5. 2020** | PREDMET: **SLJ** | RAZRED: **5. a** |
| SPOZNAVAM | NAVODILA ZA DELO | MOJI IZDELKI |
| OPISUJEMO  **Opis rastline** | Dober dan!  **Danes pisanje opisa rastline na video seji.**  **Začnemo ob 10.30 uri.**  POMEMBNO – NAVODILA:  Pisanje opisa rastline   * **tridelna zgradba besedila**   - v uvodu napoveš, katero rastlino boš opisoval/-a,  - v jedru jo opišeš,  - v zaključku pa predstaviš svoje spoznanje, mnenje o opisovani rastlini   * poišči in izberi ustrezne podatke, ki jih smiselno poveži v enostavčne in večstavčne povedi **(deli rastline, rastišče, čas cvetenja, uporabnost, zanimivosti, družina),** * **bodi pozoren/-a na jezikovno, slovnično in pravopisno pravilnost besedila.**   C:\Users\Majda\Pictures\prenos.jpg **Regrat**     |  | | --- | | Regrat je močno razširjena zdravilna zelnata trajnica, ki raste po travnikih in ob poteh.  Ima korenino, steblo, liste in cvet. Steblo in listi so zeleni, cvet pa je rumen.  V zemlji ima dolgo, mesnato, razvejano, mnogoglavo korenino; zunaj je rjava, na prelomu pa bela. Spomladi iz nje poženejo listi, sredi njih pa steblo. Listi so po navadi škrbasto nazobčani; na dnu pa združeni v rozeti in sprva rastejo pri tleh, kasneje pa se nekoliko dvignejo. Steblo je okroglo, votlo in golo; visoko je 10-30 cm. Steblo ne nosi listov, temveč en sam košek; tega sestavljajo rumeni cvetovi. Košek se ponoči in ob slabem vremenu zapre, podnevi in ob lepem vremenu pa je razprt.  Regrat cveti od maja do oktobra.  Raste ob stezah, poteh in nasipih ter po travnikih in opuščenih njivah.  Marsikje je nadležen plevel. Sicer pa je zelo zdravilen – korenina, listi in cvet namreč vsebujejo veliko zdravilnih snovi (npr. vitamin C), ki krepijo telo in pomagajo pri revmatizmu, oteklinah, sladkorni bolezni, želodčnih boleznih ipd. Mlade liste uporabljamo za solato, juho in prikuhe, iz cvetov izdelamo sirup, korenine pa lahko pripravimo kot mlad krompir.  Njegove dele lahko posušimo in iz njih pripravimo zelo zdravilen čaj.  Spada v družino radičevk. | | Preglej pripravljen opis.  Izberi si eno rastlino, poišči o njej podatke in se pripravi na pisanje opisa rastline.  Lahko uporabiš opis, ki je v nadaljevanju – regrat in si pripravi **miselni vzorec, ki ga zapišeš v zvezek, kamor boš opis tudi napisal/-a.**  **Po končani seji mi pošlješ fotografijo opravljenega dela.** |
|
|
|
|
|
| NAMENI UČENJA – Učim se, preverjam   * poznavanje pravopisnih pravil. | KRITERIJI USPEŠNOSTI  Uspešen/-a bom, ko bom:   * Samostojno oblikuj kriterije uspešnosti. |  |
| **Uspešno pripravo ti želim.**  Učiteljica Majda | OVREDNOTI SVOJE DELO   * Kaj sem se danes učil/-a? * Kaj mi je šlo dobro? * Kako sem se danes počutil/-a v šoli doma? * Bi kaj želel/-a predlagati? | Zapiši – samoevalviraj (Odgovarjaš na vprašanja vrednotenja svojega dela.) |